# data[].attributes.headline
Учење о екологији путем дигиталних технологија

# data[].attributes.subject
Учење о екологији путем дигиталних технологија

# data[].attributes.body
Погледајте овај прилог, путем дигиталне технологије, у њему ћете сазнати како Chris Pittam наводи на које све то начине деца могу да уче о животној средини и околини која нас окружује као и прилог где кроз игру, уз помоћ сенки на зиду развијају своју ситну моторику руку .

# data[].attributes.attachment_link.readable_text
Učeći o ekologiji i o zaštiti životne sredine mališani stiču navike koje će primenjivati do kraja života zato što smo svi mi povezani u jednu celinu.
Učeći o ekologiji i o zaštiti životne sredine mališani stiču navike koje će primenjivati do kraja života. Ako se deca od malih nogu nauče da poštuju i brinu o svetu u kome živimo, odnosno o biljnim i životinjskim vrstama na našoj planeti, oni će doprineti da se taj svet sačuva i za buduće generacije. Drugim rečima, zalagaće se za zaštitu prirode.

Prirodna dobra planete Zemlje sastoje se od biljaka, životinja, zemljišta, vode, vazduha i LJUDI! ZAJEDNO činimo deo planetarnog ekosistema ¹ - a reč „zajedno" je ovde možda i najvažnija reč. Sve što ljudi čine utiče na svet u kome živimo. Nemamo neograničene resurse, a imamo moć da uništavamo ili stvaramo. Zato bi trebalo da naučimo decu da stvaraju, brinu o životnoj sredini, ali i da je poštuju.

Kako bi deca jednog dana postala deo zajednice koja brine o životnoj sredini potrebno je da istražuju svet prirode koji ih okružuje, kako bi se emotivno vezala za njega. Deca uče na primerima, zato im svojom brigom o životnoj sredini, stavovima i ponašanjem pomozimo da na pravilan način reaguju na svet oko sebe.

Neki će deci pokušati da objasne koliko je važno da brinu o svojoj životnoj sredini tako što će se osvrnuti na podatak koliko životinja iščezava sa naše planete. Madagaskarski lemur, na primer, jedan od najumiljatijih, slatkih, čupavih stvorenja na svetu sa velikim očima može da nestane sa lica zemlje za svega 20 godina. ²

Ipak, mislim da je priču o životnoj sredini bolje početi sa stanovišta očuvanja. Bolje je pronaći pozitivne primere koji mogu da se ostvare, nego što se traže i ističu negativne stvari. To će pomoći deci da nauče nešto o akcijama koje se sprovode u cilju zaštite životne sredine. U isto vreme, shvatiće da ono što čine svakako utiče na ceo svet, a ne samo na njih same - zato što smo svi povezani.

Na koji način deca mogu da uče o životnoj sredini?

Uključite ih u spoljašni svet
Kao što stara kineska izreka kaže:

„Reci mi i ja ću zaboraviti
Pokaži mi i možda ću zapamtiti
Uključi me i ja ću razumeti
Odmakni se i ja ću delovati"

Jedan od najboljih načina da deca uče o životnoj sredini jeste da je dožive i iskuse. Gde god da živite, izvedite svoje dete napolje, svejedno da li je to parkić ispred vaše zgrade ili predeo netaknute prirode. Deca mogu mnogo da nauče o prirodi ako je vide i ako su deo nje.

Pokušajte da saznate što više o mestu koje ste odlučili da posetite. Pročitajte o vrstama životinja koje tamo žive ili o vrstama drveća i biljaka koje tamo rastu. Neka vaše dete pokuša da ih samo pronađe i nauči nešto o njima.

Na nedavno održanoj Drugarijadi koju je organizovala Fondacija „Novak Đoković" deca su naučila mnogo stvari vezanih za nacionalni park Kopaonik i ovu divnu planinu u Srbiji. Reč je o jednom od najvažnijih biodiverziteta Srbije i staništu retkih biljaka i cveća, kao što su kopaonička ljubičica i srpski lan. Ovde takođe žive mnoge retke životinje, uključujući surog orla, sivog sokola, krstokljuna i divlje mačke. Planina je pokrivena gustim šumama smrče i jele sa oko 200 sunačanih dana godišnje, dok sneg pada između novembra i maja. ³

Ne uzimajte u obzir samo jedno putovanje, jer učenje o prirodi treba da bude redovna pojava. Meka dete nauči nešto o novoj vrsti drveta ili cveta svake nedelje kada ga izvedete u park ili o biljkama pored kojih prolazite na putu do škole. Pokušajte da otkrijete insekte ili ostala stvorenja na plaži, ako živite blizu jedne. Lupa bi vam u ovom slučaju bila dobrodošla!

Napravite svoje prirodno stanište
Ukoliko imate dvorište, izdvojte deo njega kao prirodno stanište - možete da zasadite divlje cveće i biljke za privlačenje leptira i pčela, ili da napravite zimsko sklonište za insekte.

Ako imate balkon, možete da privučete ptice sa hranilicom za ptice. Ostavite im hranu, vodu i napravite im neko sklonište. Iznenadiće vas koliko „posetioca" možete da privučete na taj način.

Sponzorišite neku životinju
Ova ideja bi mogla da bude poklon detetu za rođendan ili Božić. To ne mora da košta mnogo, možete da izdvajate samo funtu ili dolar mesečno, a dete će dobijati časopis ili redovne informacije tokom godine i tako će znati kako se uz pomoć vašeg novca pomaže životinji. To bi moglo da bude neka divlja životinja ili životinja iz prihvatilišta, kao što je magarac, ili napuštena mačka ili pas. ⁴

Igrajte igrice i čitajte knjige o divljim životinjama i životnoj sredini
Postoji mnogo igara koje možete da igrate sa svojim detetom, kao što su igrice na internetu, mobilnom telefonu i tabletu. ⁵

Postoji mnogo knjiga o divljim životinjama za decu, a lista najnovijih bestselera na tu temu data je u referencama. ⁶

Ako ste dobri u „pravljenju" životinja uz pomoć senki na zidu koje stvarate rukama i prstima, mogli biste da napravite neku, i to možda baš uz pomoć ovog video klipa.

Podstaknite dete da piše o svojim omiljenim životinjama ili biljkama
Saznajte koje životinje ili biljke interesuju vašu decu, a onda ih zamolite da pišu o tome kako zamišljaju svet iz ugla te životinje. Da bi pisali na tu temu, deca moraju da saznaju nešto više o određenoj životinji, gde živi, čime se hrani, koliki joj je životni vek, kojim životinjama je plen. Ovo će pomoći detetu da svet sagleda iz drugačije perspektive.

Njihov odabir životinje bi mogao da vas iznenadi. Sin mog prijatelja je nedavno pisao o „jednom danu u životu pauka".

Pridružite se grupi za zaštitu životne sredine
Mnogim grupama za zaštitu životne sredine potrebni su volonteri - od čišćenja šuma do sređivanja potoka. Pokušajte da pronađete neku grupu u blizini koja odgovara vašem mališanu.

Svi smo mi povezani

Za kraj ovog blog posta navela sam još jedan od meni omiljenih kratkih video klipova sa porukom „svi smo mi povezani". Nadam se da će se i vama dopasti. Moramo da pokažemo deci kako da smanje svoj uticaj na životnu sredinu i stvore održivu budućnost za svoju decu.

Reference

1 WWF Biodiverzitet http://wwf.panda.org/about_our_earth/biodiversity/biodiversity_and_you/

2 Madagaskarskim lemurima preti izumiranje za 20 godina http://news.yahoo.com/clock-ticks-madagascars-lemurs-040716244.html

3 Kopaonik u Srbiji http://www.serbia.travel/destinations/mountain-resorts/kopaonik/

4 WWF Sponzorisanje životinje- http://www.wwf.org.uk/adoption/sponsor-an-animal/

Dogs trust - sponzorisanje psa http://www.dogstrust.org.uk/sponsor/default.aspx#.Um9T2_m-2M4

5 Gde sve možete da pronađete igrice o ekologiji i divljim životinjama

WWF igrice- http://wwf.panda.org/how_you_can_help/games/

Eekoworld http://pbskids.org/eekoworld/

Kids Planet http://www.kidsplanet.org/
Canada - Ecokids http://www.ecokids.ca/pub/games_activities/

Linkovi za mnoge zanimljive ekološke igrice- Ecogamer - http://ecogamer.org/environmental-games

6 Amazonovi bestseleri o prirodi i ekologiji za decu http://www.amazon.com/Best-Sellers-Books-Childrens-Environment/zgbs/books/3263

# data[].attributes.attachment_link.title
Učenje dece o ekologiji i zaštiti životne sredine

# data[].attributes.attachment_link.description
Učeći o ekologiji i o zaštiti životne sredine mališani stiču navike koje će primenjivati do kraja života zato što smo svi mi povezani u jednu celinu. Učeći o ekologiji i o zaštiti životne sredine mališani stiču navike koje će primenjivati do kraja života.

# data[].attributes.headline
Научимо дете како да правилно чува своју околину уз помоћ читања овог прилога путем интернет странице

# data[].attributes.subject
Научимо дете како да правилно чува своју околину уз помоћ читања овог прилога путем интернет странице

# data[].attributes.body
Нада Гернер истиче како родитељи и васпитачи треба да утичу на дечије свакодневне навике по питању животне средине. Она наводи да су родитељи као и васпитачи дечији "узор" јер деца "имитирају" своје најближе и треба да схвате потребу за прикупљањем секундарних сировина као и појам рециклаже и потребу да сачувамо природне ресурсе и заштитимо животну седину.

# data[].attributes.attachment_link.readable_text
Odnos dece prema životnoj sredini se gradi još u najranijem uzrastu, a presudnu ulogu u tome ima porodica - tvrde oni koji se bave decom.

Nije dovoljno da roditelj samo kaže detetu da treba da čuva životnu sredinu, mnogo je važnije da mu to kroz sopstveni primer i pokaže. Dešava se, međutim, da roditelji (da li zbog nesmotrenosti, prezauzetosti, ili nečeg drugog) "zaborave pravila" kojima su podučavali svoje mališane - pa, recimo, đubre bacaju baš tamo gde su rekli deci da nikako ne smeju. Onda deca, sledeći svoje modele ponašanja, odnosno roditelje, počnu i sama da se tako ophode.

Sa Nadom Gertner, iz Udruženja vaspitača Beograda, razgovarali smo o ulozi roditelja i vaspitača na formiranje dobrih navika kod dece predškolskog uzrasta - po pitanju životne sredine.

- Predškolski period je vreme najbržeg učenja i usvajanja navika ponašanja, tako da je uloga odraslih velika. Deca se ponašaju onako kako smo im pokazali, a od nas zavisi da li će i kakve navike da usvoje.
Dobar primer
Deca u predškolskom uzrastu ne poseduju znanja koja imaju odrasli, a tada formiraju osnovne stavove, i tu je uloga odraslih najvažnija. Ako im i kažemo, i pokažemo delima - na dobitku smo svi. Navike koje se tada stiču, ostaju za ceo život, a posebno je važno da deca znaju razloge. Naime, ako tada shvate uzročno-posledičnu zavisnost između čoveka i prirode, dobićemo aktivne i odgovorne osobe prema prirodi kada postanu odrasli ljudi. Moći će da shvate šta znači podatak da će klimatske promene da smanje globalnu proizvodnju hrane za 40 odsto do 2100. godine, što će direktno da ugrozi egzistenciju njihove dece. Zato je značajno da deca već u tom uzrastu shvate potrebu za prikupljanjem sekundarnih sirovina, pojam reciklaže i potrebu da sačuvamo prirodne resurse i zaštitimo životnu sredinu.
Sopstveno iskustvo
Sve je više roditelja koji imaju svest o značaju svog ponašanja pred decom i uticaju u razvijanju pozitivnih navika ponašanja, ali je manje onih koji imaju vremena da ga provedu sa decom.

- Zbog velikih obaveza, manje vremena provode sa decom, koja su sve više usmerena na TV i računarske igrice. Ona nemaju priliku da steknu neka iskustva, što mogu samo u direktnom kontaktu sa drugim osobama i stvarima. Deca najbolje uče kroz sopstveno iskustvo, a što se tiče odnosa prema životnoj sredini - uglavnom je to edukacija tipa gde se baca smeće. Retko dobijemo od dece informaciju koju su čula od roditelja o značaju toga, uglavnom je odgovor da se otpaci bacaju u kantu za smeće da bi bilo čisto. To je pozitivno ponašanje, ali treba imati u vidu da deca mogu da prime daleko više informacija, kao i da ih adekvatna informacija podstiče na razmišljanja i pitanja. To, svakako, vodi kognitivnom (saznajnom) razvoju dece na svim planovima, a što se tiče zaštite životne sredine, priprema ih na razumevanje tog značajnog i vrlo kompleksnog pitanja - istakla je naša sagovornica.
Ekološki programi u vrtićima
Sve predškolske ustanove realizuju godinama ekološke programe i aktivnosti kroz sve sadržaje u vrtićima. Vaspitači se trude da im ukažu na prolem zaštite životne sredine.

- Pored boravka u prirodi i adekvatnih aktivnosti, gde se deca putem eksperimenata upoznaju sa živom prirodom koja ih okružuje tu su i priče, poznate bajke, pesme i priče u slici sa određenim problemskim situacijama (deca predlažu rešenja i biraju najbolje, uz obrazloženje).

U vrtićima se sadi cveće, drveće, povrće. To su aktivnosti u okviru kojih deca prate proces razvoja jedne biljke, šta je sve potrebno da ona raste i razvija se. Deca se staraju o tim biljkama, od semena do ploda. Takođe, otkrivaju zašto je važna glista, pauk, bubamara, ptica... Koja je njhova uloga u prirodi, i zašto glista izlazi na površinu kada pada kiša. Određenim sadržajima, vaspitači pokušavaju da što više približe deci biljni i životinjski svet, kao i prirodne pojave, kako one utiču na taj živi svet. Neke od tema koje obrađuju su: zašto su nam važni voda, vazduh i zemlja i kako da ih čuvamo. Sve aktivnosti su prilagođene uzrastu dece i njhovim razvojnim mogućnostima.

Projekat "Da Beograd diše", realizovalo je Udruženje vaspitača Beograda, uz podršku Sekretarijata za dečju zaštitu i predškolskih ustanova Beograda - od septembra do kraja decembra prošle godine, u većini beogradskih vrtića. Osnovni cilj je bio da se skrene pažnja deci tog uzrasta, ali i roditeljima kakav je značaj prikupljanja sekundarnih sirovina i reciklaže, i u kakvoj je to vezi sa očuvanjem životne sredine i zaštitom prirodnih resursa, ali i da se razviju pozitivne navike ponašanja. Projekat je imao tri faze.

1.Prvu je pratio seminar za vaspitače, tokom kojeg su oni dobili smernice za realizaciju projekta. Vrtići su dobili plakat na kome je bio predviđen prostor za postavljanje važnih informacija za roditelje. Tu su mogli da pročitaju da, recimo: jedna baterija veličine dugmeta ima toliko žive da zagadi kubni metar zemljišta, da od 600 recikliranih limenki može da se napravi jedan bicikl, da je za 100 listova belog papira A4 formata potrebno iseći drvo čije je stablo dva metra visine, da jedan pokvareni vodokotlić za mesec dana potroši oko 23.000 litara vode, da TV aparat koji nije potpuno isključen troši struju...

2.U drugoj fazi, postavljeni su kontejneri u vrtićima za prikupljanje sekundarnih sirovina, gde su roditelji sa decom mogli da odlažu stari papir, limenke i plastične flaše. Sekundarne sirovine su deca koristila i za kreativne aktivnosti, a radovi su bili izloženi na Eko sajmu u Dečjem kulturnom centru.

3.Treća faza je bila ozelenjavanje vrtića i kupovina jelki sa busenom za dvorišta vrtića - od sredstava koja su sakupljena prodavanjem sekundarnih sirovina. U projektu su aktivno učestvovala deca, roditelji i vaspitači.

# data[].attributes.attachment_link.description
Odnos dece prema životnoj sredini se gradi još u najranijem uzrastu, a presudnu ulogu u tome ima porodica - tvrde oni koji se bave decom. Nije dovoljno da roditelj samo kaže detetu da treba da čuva životnu sredinu, mnogo je važnije da mu to kroz sopstveni primer i pokaže.

# data[].attributes.headline
Видео о заштити природе на You Tube каналу

# data[].attributes.subject
Видео о заштити природе на You Tube каналу

# data[].attributes.body
Кратка прича за децу у облику слика где Луција Тасић прича о човеку који уништава природну средину тако што повећава разне индустрије, уништава воду и ваздух, производи аутомобиле који производе отровне гасове и како се Планета Земља разбољева.

# data[].attributes.headline
Учење о рециклажи 

# data[].attributes.subject
Учење о рециклажи 

# data[].attributes.body
У овом прилогу су приказани бројни пројекти и начини рециклирања у вртићу и у основној школи.

# data[].attributes.headline
Усмеравање дечије пажње на природу без друштвених мрежа

# data[].attributes.subject
Усмеравање дечије пажње на природу без друштвених мрежа

# data[].attributes.body
Доста деце данас проводи већину свог слободног времена на друштвеним мрежама попут ТикТока, Инстаграма итд. Магазин Форбс је објавио чланак где наводи докторе који својим пацијентима као лек препоручују природу. Потребно је да деца заједно са својим родитељима бораве на свежем ваздуху како би била здрава и довољно физички активна.

# data[].attributes.attachment_link.readable_text
Svi zapažamo da deca previše vremena na TikToku i drugim mrežama. Kako možemo da usmerimo decu da svoje vreme provedu igrajući se napolju u prirodi i zašto bi to da pokušamo?

Magazin Forbs je objavio članak u kom navodi da doktori u Kanadi mogu svojim pacijentima da prepišu prirodu kao lek, onima koji bi mogli imati koristi od više provedenog vremena napolju u parkovima.

Izlazak cele porodice vani i zajedničko igranje je jedan od najboljih načina za promosivanje kognitivnog i motoričkog razvoja, pa čak i porodičnih odnosa, piše Psychology today.

Čak i kratka šetnja prirodom poboljšava pažnju, komunikaciju i opšte blagostanje porodice prema novom istraživanju doktroke Dine Izenstarm i njenih kolega, koje je objavilo Američko udruženje za primenjenu psihologiju.

Dakle, kako da podstaknemo decu, ali i sebe da ostavimo pametne uređaje, internet i krenemo napolje?

Jedan od načina je pronalaženje igračaka i ostalih zanimacija koji su uzbudljiviji od telefona, tableta, aplikacija.

Bitno je da napolju bude zabavno, a ako dete i dalje neće da se odvoji od telefona onda ga pitajte da zajedno napravite video u parku ili šumi kako se porodično igrate. Ima li boljeg načina da poboljšate koordinaciju i motoričke sposobnosti, a možda da čak primenite i neke veštine video montaže.

# data[].attributes.attachment_link.title
Bez Tiktoka, Instagrama, interneta: Kako da deci priroda bude druga kuća

# data[].attributes.attachment_link.description
Svi zapažamo da deca previše vremena na TikToku i drugim mrežama. Kako možemo da usmerimo decu da svoje vreme provedu igrajući se napolju u prirodi i zašto bi to da pokušamo? Magazin Forbs je objavio članak u kom navodi da doktori u Kanadi mogu svojim pacijentima da prepišu prirodu kao lek, onima koji bi mogli imati koristi od više provedenog vremena napolju u parkovima.

# data[].attributes.headline
Апликације које се користе за идентификацију и препознавање биљног и животињског света

# data[].attributes.subject
Апликације које се користе за идентификацију и препознавање биљног и животињског света

# data[].attributes.body
Када деци већ омогућавате да користи интернет и разне апликације, помозите свом детету да на најлакши начин нешто о природи научи. Бесплатне апликације које се налазе унутар овог прилога, садрже индетификацију разних биљних и животињских врста, која поред слика обухвата начин исхране, врсту и породицу биљке и животиње као и производе који се не тестирају на животињама.

# data[].attributes.attachment_link.readable_text
Komentari
0
Komentari
0
Proletos su dve sićušne ptice odlučile da sviju gnezdo u kartonskoj kutiji na klima uređaju, koja je uređaj trebalo da zaštiti od manje privlačnih pernatih stvorenja. Kada su se jednom uselile u svoj penthaus u Beogradu, tu su i ostale dok im mladunci nisu odleteli iz gnezda. Ali ostalo je pitanje: Koje su vrste bile te ptice?

Tu je nastupilo Društvo za zaštitu i proučavanje ptica Srbije, koje ne samo da je odgovorilo na poruku preko Facebook Messengera i identifikovalo vrstu na osnovu opisa i mutne fotografije, već i preporučilo Ptice na dlanu, svoju aplikaciju za prepoznavanje ptica.

I zaista, dovoljno je bilo samo odabrati jedan od ponuđenih oblika, stanište i boju ptice i vrsta sa klima uređaja se lako mogla identifikovati među 11 ponuđenih opcija. U pitanju je bila obična crvenrepka ( Phoenicurus phoenicurus), toliko „obična" da spada u najpoželjniju kategoriju ugroženosti - takson za koji postoji mali rizik od izumiranja.

Obična crvenrepka (Phoenicurus phoenicurus) je selica koja se upravo sada gnezdi širom Srbije, izuzev severa Vojvodine...

Posted by Društvo za zaštitu i proučavanje ptica Srbije on Среда, 06. јун 2018.

Ova Android aplikacija obuhvata 250 najčešćih vrsta ptica koje je moguće zateći na teritoriji Srbije, a svaku vrstu prate ilustracije, lična karta i kratak opis, navodi Društvo za zaštitu i proučavanje ptica Srbije, članica BirdLife International.

Neke druge besplatne aplikacije za životinje i biljke

Činjenica je da je tehnologija značajno unapredila mnoge aspekte života, a ovaj odličan primer nas je podstakao da se pozabavimo i drugim besplatnim aplikacijama koje ljudima pomažu da identifikuju biljne i životinjske vrste, kao i proizvode koji se ne testiraju na životinjama.

Predstavljamo pet takvih aplikacija:

Seek (iNaturalist) - ovu aplikaciju nazivaju „Shazam za prirodu" jer omogućava identifikaciju insekata, ptica, biljaka, vodozemaca i drugog živog sveta upotrebom tehnologije za prepoznavanje slika. Aplikacija je dostupna i za Apple uređaje, na App Store.

Merlin Bird ID (Cornell Lab of Ornithology) takođe omogućava identifikaciju vrsta, na osnovu pitanja koja postavlja korisnicima ili na osnovu fotografije. Kreirana za početnike u posmatranju ptica, kao i one koji se ovim hobijem bave na nešto naprednijem nivou, aplikacija Merlin obuhvata više od 2.000 vrsta ptica koje se najčešće mogu videti u kontinentalnom delu SAD, Kanadi, Meksiku, Srednjoj Americi i Evropi. Ova aplikacija ja dostupna i na App Store.

Pl@ntNet (plantnet-project.org) je aplikacija koja korisnicima omogućava da identifikuju biljne vrste nakon što ih prethodno fotografišu svojim pametnim telefonom. Sve fotografije biljaka se prikupljaju da bi ih analizirali naučnici širom sveta, kako bi se stekao bolji uvid u evoluciju biodiverziteta biljaka i njenoj većoj zaštiti.

iRecord Butterflies (Natural Apptitude Ltd) omogućava vam da identifikujete leptire koje ugledate, čime doprinosite i zaštiti leptira.

Bunny Free (Margaret Pearce) je aplikacija preko koje odmah možete da saznate da li je neki proizvod testiran na životinjama, pri čemu je potrebno da ga prethodno skenirate.

# data[].attributes.attachment_link.title
Aplikacije za prepoznavanje ptica, biljaka i drugog živog sveta

# data[].attributes.attachment_link.description
Komentari 0 Komentari 0 Tu je nastupilo Društvo za zaštitu i proučavanje ptica Srbije, koje ne samo da je odgovorilo na poruku preko Facebook Messengera i identifikovalo vrstu na osnovu opisa i mutne fotografije, već i preporučilo Ptice na dlanu, svoju aplikaciju za prepoznavanje ptica.

# data[].attributes.headline
Апликације које буде жељу код деце да науче више о животињама, Месецу, торнаду и ураганима ослањајући се на технлогију 

# data[].attributes.subject
Апликације које буде жељу код деце да науче више о животињама, Месецу, торнаду и ураганима ослањајући се на технлогију 

# data[].attributes.body
Едукативне апликације за мобилне телефоне, таблете и рачунаре попут "Toca nature, Star map, Tiny weather, NASA и Plums creaturizer" подстаће децу да заволе прелепу планету пуну живота, науче о променама времена, упознају се са бескрајним свемиром које ће подстаћи дечије интересовање за астрономију и омогућити им да истражују, истичу и показују своју креативност.

# data[].attributes.attachment_link.title
5 aplikacija uz koje će vaše dete postati pravi poznavalac i ljubitelj prirode

# data[].attributes.attachment_link.description
Kao što snalažljivi roditelji dodaju cveklu i brokoli ostalim sastojcima na testo za picu kako bi njihovi mališani jeli više povrća, tako i vi možete da zainteresujete svoje dete da uči o svetu koji nas okružuje, i to kroz igru, zahvaljujući fantastičnim aplikacijama o prirodi. e samo da ne morate d…

# data[].attributes.headline
You Tube прилог како посадити, бринути и заливати дрво 

# data[].attributes.subject
You Tube прилог како посадити, бринути и заливати дрво 

# data[].attributes.body
Видео запис који ће подстаћи децу да засаде младицу дрвета, да воде рачуна и брину о њој. Видео је приказан у виду слика, где Јелена Михајловић детаљно објашњава поступак као и исход садње уз рецитацију песме Јована Јовановића Змаја.